**TEGEVUSARUANNE**

**MTÜ Purila tegevuste kokkuvõte aastal 2018**

1. [**EV100 PURILAS**](https://purila.ee/ev100-purilas/)**/Purila 777.** Aasta alguses sai Purila uue kodulehe (vana koduleht langes viiruste ohvriks). 2018 tähistasime nii EV100. Sünnipäev, kui ka Purila 777. aastat esmamainimisest ja mis oleks tähtsate sündmuste puhul parim variant, kui mitte [www.purila.ee](http://www.purila.ee/).  Ideed teostasid RA Meedia OÜ (<https://riin.eu/>) ja MTÜ Purila.
2. **13.04.2018** MTÜ esindajad olid kutsutud koos **külavanemaga Rapla valla külade tänuüritusele**, kus **Purila oli AASTA KÜLA LAUREAAT ja MTÜ Purila juhatuse liige Kairi Kaadu valiti aasta 2017 RAPLA VALLA SÄDEINIMESEKS. (**<https://xn--snumid-pxa.ee/2018/04/juurus-pilluti-suurelt-sademeid/?fbclid=IwAR1-xPSCElYD1LhDQsd37Jpb3UKq0squc51Eg-uYLCJD1m4lhuv8BWvYN0I>)
3. **15.04.2018 MTÜ juhatuse koosolek** üldkoosoleku korraldamise ettevalmistus
4. **28.04.2018 tähistas Purila MTÜ oma 10. sünnipäeva**. Tagasihoidlik sünnipäevapidu toimus MTÜ hallataval Purila külaplatsil, kus üldkoosolekut alustati tordi söömise ja ühispildiga.
5. [**05.05.2018 korraldas Purila MTÜ juba 12.**](https://purila.ee/05-05-2018-korraldab-purila-mtu-juba-12-purila-heakorratalgud/) **PURILA HEAKORRATALGUD.** Talgute eesmärgiks on iga-aastaselt väärtustada Purilas puhast ja ajaloolist elukeskkonda. Heakorra tagamine praegustele ning ka tulevastele külaelanikele ja külastajatele. Kuuendat korda liituti ka Teeme Ära kampaania ning üleskutsetega, milleks sel aastal panustasime järgnevasse: “kihelkonnavärvid”; “rahvustoidud”; “istuta oma puu”. Kokku lugesime pea 40 särasilmset talgulist.  Sel aastal pakuti maitsvat seljankat, kiluvõileibu, praetud kala ja suussulavat kohupiimakooki. Teeme Ära talgupaki sisu loositi ka sel korral välja lõunalauas kõigi talguliste vahel.
6. [**12.06, kell 19.00 toimus Mokalaat külaplatsil**, teema : Purila jaanituli](https://purila.ee/12-06-kell-19-00-mokalaat-kulaplatsil-teema-purila-jaanituli/) ja mida, kuidas edasi.
7. **22.06.2018 toimus külaplatsil EV100/Purila777 sünnipäevateemaline jaaniõhtu.** Katusealune sai tähtsaks sündmuseks pidulikuma ja tuulekindlama ilme ning lauad täitusid kiirelt sünnipäeva teemaliste maitsvate tortidega ning kõige hea ja paremaga. Õhtut alustati traditsiooniliselt laste rõngaviske mänguga, peale mida asuti küpsetiste hindamise võistluse juurde. Esmakordselt oli õhtu põnevamaks osaks Purila teemaline viktoriin. Viktoriin oli kokku pandud Purilaga seotud väljavõtetest vanadest Eesti ajalehtedest 1895-2007. Sel aastal oli uueks ning põnevaks võistluseks ka puitbriketi paki hoidmine meestele ning naistele arvamise mäng, palju pakki hoida jõutakse. Traditsiooniliselt tõmmati loomulikult ka köit kasti õlle peale. Lõkkease oli kokku sätitud külameeste poolt juba kevadel toimuvate talgute käigus ning tänu ilmataadile õnnestus see fantastiline tuli kauni päikseloojangu saatel põletada ilma vihma ja tuuleta. Pidu kestis varajaste hommikutundideni välja.
8. **07.08.2018 saabus Purilasse välitenniselaud** ehk üks vahva #KingitusPurilale. Läbi Hagudi kandi ühisprojekti „Välitenniselauad Hagudi piirkonna kogukonna teadmiste ja oskuste arenguks” taotlejaks,eestvedajaks ja rahastuse saajaks: MTÜ Hagudi Hakkajad, saabusid veekindlast vineerist välitenniselauad Hagudi kandi erinevatesse küladesse (Hagudi, Hagudi küla, Röa, Purila). Projekt rahastati kohaliku omaalgatuse programmist! Pinksilud toodi ja monteeriti kokku Purila külavanema ning MTÜ tublide liikmete abil. Projekti idee autor: Purila MTÜ. Purilasse saabunud laua omafinantseering 10% laua hinnast tasuti Purila MTÜ liikmete aastamaksudest kogunenud tulust. Purilas asub laud külaplatsil mõnusasti katuse all, et mängida saaks iga ilmaga.
9. **15-16.09.2018 Maailmakoristuse raames toimus Purilas Keila jõe puhastamise.** Aitas oluliselt kaasa kuiv suvi, veetase oli kohati olematu. Prügi aitas ära viia Rapla vald.
10. **30.09.2018 toimus üritus Purila pinks cup 2018**. Euroopa spordinädala lõpetuseks, toimusid külaplatsil mõõduvõtmised lauatennises. Purila pinks cup 2018 tähistas külaplatsile saabunud pinksilaua sportlikku avamist.
11. **08.10.18 ehiti Purilas helkuripuu ja põõsas**. Koguneti õhtupimeduses bussipeatusesse ning ehiti helkuritega põõsas ja puu ning tehti bussipeatuse ümbrust natuke puhtamaks. Ürituse lõpetati ühiselt pirukate ja teega.
12. **31.10.2018 toimus Purilas esmakordselt õudne HalloViiner**. Algavale hingedeajale ja Halloweenile pühendatud kostümeeritud lasteüritus. Osalised võtsid kaasa koletuslikku sööki/ jooki ühisele lauale. Meisterdati hirmsaid snäkke ja vahvaid kaarte, mängiti ja vaadati ka kollimultikat, kuulati kollijuttu ja veedeti mõnus õudne õhtu.
13. **26.11.2018 toimus Purilas “Helkuriga sõbraks” üle-eestilise aktsiooni käigus helkurkõnd.** Koguneti külaplatsil kell 17.45. Üritust alustati külaplatsilt, kus arutati enne jalutuskäiku läbi kõik nipid ja vigurid helkuri kandmisega seoses ja üldse kuidas ennast pimedal ajal nähtavaks teha. Löödi siis endid särama ja tehti üks ühine jalutuskäik lumises ja maagilises Purilas, koos super vahvate inimestega, olles teistele eeskujuks.  Teekond lõpetati Purila bussipeatuses juba olemasoleva helkuripuu ja põõsa juures, kus koos sooja teed ja glögi juues ning maiustades hea ja paremaga, täiendati puud ja põõsast uute helkuritega.
14. **13.12.2018 toimus külaplatsil II MTÜ üldkoosolek**, võeti karges külmas aasta kokku ja tehti ka plaane juba järgmisesse aastasse.
15. **7 pinki Purilale ehk veel** üks vahva #KingitusPurilale. MTÜ Purila esimese „päris oma” kirjutatud projekti läbi saadi rahastus kohaliku omaalgatuse programmist ning enne jõule valmisid meie külale 7 tugevat pinki. Pingid valmistab ja hoiustab OÜ Krabi Grupp ning pingid saabuvad meile 2019 aasta talguteks, paigalduse teostab MTÜ Purila koostöös Purila elanikega.
16. **Purila MTÜ osales 2018 järgnevatel koolitustel ning koosviibimistel jms:**

\* 13.04.2018 Rapla Valla külade tänuüritus

\* 18.01-17.05.2018 Raplamaa vabaühenduste juhtide koolitusprogramm (<https://www.facebook.com/raek.ee/photos/pcb.1674487412644424/1674486232644542/?type=3&theater>)

\*28.06.2018 Rapla valla külade ühenduse aasta koosolek

\*30.06.2018 Raplamaa külade ühenduse poolt korraldatud väljasõit Muhu saarele

\*07.05.2018 osalesid MTÜ liikmed Rapla valla arengukava -2025a. koosolekul Hagudis, et omaltpoolt anda sisend ka seoses Purilaga. Hiljem tehti ka kirjalik pöördumine valda.

\*20.08.2018 Röa küla spordi- ja murumängud, kus saavutati 2. koht.

\*Rapla valla külavanemate ümarlaud 2018, iga kolme kuu järel.

\* Purila 777. Sünnipäeva tähistamiseks kutsus MTÜ üles külelanikke tegema kingitusi Purilale, FB on kingitused näha viite all #KingitusPurilale